Įsakymas

DĖL NACIONALINIO DIKTANTO PIRMOJO TURO ORGANIZAVIMO ŠILALĖS RAJONO SAVIVALDYBĖJE DARBO GRUPĖS SUDARYMO

2019 m. vasario 12 d. Nr. DĮV-196

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į VšĮ „Pilietinės minties institutas“ 2019 m. vasario 11 d. kvietimą „Dėl Nacionalinio diktanto 2019 organizavimo“:

1. S u d a r a u Nacionalinio diktanto pirmo turo organizavimo Šilalės rajono savivaldybėje darbo grupę (toliau – darbo grupė):

Darbo grupės vadovė Aldona Špečkauskienė – Šilalės rajono savivaldybės administracijos (toliau – Administracija) Teisės ir viešosios tvarkos skyriaus kalbos tvarkytoja.

Nariai:

Rytis Aušra – Administracijos Komunikacijos ir informacinių technologijų skyriaus vyriausiasis specialistas;

Dalia Danylienė – Administracijos Komunikacijos ir informacinių technologijų skyriaus viešųjų ryšių specialistė;

Astutė Noreikienė – Šilalės rajono savivaldybės viešosios bibliotekos direktorė;

Akvilina Žąsytienė – Administracijos Švietimo, kultūros ir sporto skyriaus vyriausioji specialistė.

2. P a v e d u darbo grupei:

2.1. koordinuoti Nacionalinio diktanto pirmojo turo organizavimą Šilalės rajono savivaldybėje ir vykdyti 2019 m. kovo 8 d. 11 val. Šilalės rajono savivaldybės posėdžių salėje, J. Basanavičiaus g. 2, III a., rajono mokyklose ir bibliotekose;

2.2. š. m. kovo 8 d. surinkti parašytus diktantus ir išsiųsti organizatoriams adresu: Nacionalinio diktanto konkursui, AB Lietuvos paštas, J. Jasinskio g. 16, 03500 Vilnius.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus